Mâinile tale, îndeaproape, sunt oricum, dar nu netede.
Cu vârfuri și văi, falduri și rifturi,
sunt o mulțime de ascunzișuri pentru virus ca să se strecoare.
Dacă îți atingi fața, virusul te poate infecta.
Dar sunt două modalități extraordinar de simple ce pot preveni asta:
săpunul și apa, și dezinfectantul de mâini.
Deci care e mai bun?
Coronavirusul care cauzează COVID-19
e unul din virusurile cu suprafață externă alcătuită dintr-un bistrat lipidic.
Aceste lipide sunt molecule polare ale căror capete sunt atrase de apă,
iar cozile sunt respinse de aceasta.
Deci, în mediile bogate în apă, lipidele formează un astfel de strat,
cu capetele în exterior și cozile în interior.
Reacția lor comună la apă face ca lipidele să se lipească împreună,
acesta este numit efectul hidrofob.
Această suprafață externă ajută mașinăria moleculară a virusului
să pătrundă prin membranele celulare și să ne deturneze celulele.
Dar are mii și mii de puncte slabe
unde moleculele potrivite ar putea să o distrugă.
Și aici intervine săpunul.
O singură picătură de săpun conține cvadrilioane de molecule
numite amfifile, care seamănă cu lipide biologice.
Cozile lor, care sunt respinse de apă în mod similar
concurează pentru spațiu cu lipidele ce alcătuiesc stratul extern al virusului.
Dar sunt suficient de diferite
pentru a perturba regularitatea membranei virusului,
făcând ca totul să se destrame.
Aceste amfifile formează apoi bule proprii în jurul particulelor,
inclusiv în jurul ARN-ul și proteinelor virale.
Aplicați apa și veți spăla toate acele bule.
Dezinfectantul de mâini acționează
mai puțin ca un levier și mai mult ca un cutremur.
Când înconjurați un coronavirus cu apă,
efectul hidrofob oferă rezistență legăturilor din membrană.
Același efect menține la locul lor și proteinele mari
care formează vârfurile coronavirusului
și în forma ce le permite să infecteze celulele.
Dacă uscați virusul în aer, acesta își păstrează stabilitatea.
Dar acum înconjurați-l cu o concentrație mare de alcool,
ca etanolul sau izopropanolul găsit în majoritatea dezinfectanților de mâini.
Acest lucru face ca efectul hidrofob să dispară
și oferă spațiu moleculelor ca să se miște.
Efectul general e ca și cum ai scoate toate cuiele și mortarul dintr-o casă
și apoi o lovești cu un cutremur.
Membrana celulei se prăbușește și acele proteine se destramă.
În ambele metode, procesul real de distrugere a virusului
are loc într-o secundă sau două.
Dar medicii recomandă cel puțin 20 de secunde de spălare pe mâini
din cauza peisajului complex existent în mâinile tale.
Săpunul și dezinfectantul trebuie să ajungă peste tot,
inclusiv pe palme, vârfurile degetelor,
spatele mâinii și între degete,
pentru a vă proteja corect.
Și când vine vorba de pandemia cauzată de coronavirus,
doctorii recomandă să-ți speli mâinile cu săpun și apă oricând e posibil.
Deși ambele abordările sunt la fel de eficiente în distrugerea virusului,
săpunul și apa au două beneficii:
mai întâi spală orice murdărie ce altfel ar putea ascunde particule de virus.
Dar cel mai important
e că e mai simplu să-ți acoperi complet mâinile cu săpun și apă
pentru 20 de secunde.
Desigur, dezinfectantul de mâini e mai ușor de utilizat în mișcare.
În absența unei chiuvete, folosiți dezinfectantul cât mai minuțios
și frecați-vă mâinile împreună până se usucă.
Din păcate, există miliarde de oameni
care nu au acces la apă potabilă curată,
ceea ce e mereu o mare problemă, dar în special în timpul unei pandemii.
Cercetători și grupuri de ajutor lucrează pentru a oferi soluții acestor comunități.
Un exemplu e un dispozitiv ce folosește sare, apă și o baterie auto
pentru a face apă clorinată care ucide agenții patogeni dăunători
și e sigură pentru spălarea mâinilor.
Deci, acolo unde-i posibil, săpunul și apa sunt recomandate pentru un coronavirus,
dar înseamnă că e cea mai bună alegere pentru orice infecție virală?
Nu neapărat.
Multe răceli obișnuite sunt cauzate de rinovirusuri
care au o structură geometrică de proteine numită capsidă
în locul unei membrane lipidice.
Capsida nu are la fel de multe puncte slabe
unde amfifilele săpunului să se infiltreze,
deci durează mai mult ca săpunul să fie eficient.
Totuși, unele din proteine de la suprafață sunt încă vulnerabile
la efectul destabilizator al dezinfectantului de mâini.
În aceste cazuri, dezinfectantul de mâini poate fi mai eficient,
mai ales dacă te speli apoi pe mâini ca să îndepărtezi particulele reziduale.
Cel mai bun mod de a ști ce să folosești în cazul unei epidemii
e să faci cel mai bun lucru când e vorba de boli:
urmează sfaturile profesioniștilor medicali acreditați.